Hver var Loðvík 14 . Frakklandskonungur og hvað gerði hann ? Loðvík 14. fæddist 5. september 1638 . Hann varð konungur Frakka aðeins fjögurra ára gamall , eða árið 1643 , eftir fráfall föður síns Loðvíks 13 . Sökum aldurs hafði hann þó sama og engin völd en Mazarin kardínáli stýrði ríkinu fyrir hann allt þar til hann lést árið 1661 . Í tíð Loðvíks 14. var Frakkland með öfluga útþenslustefnu sem mætti meðal annars harðri andstöðu á Spáni . Loðvík lét konunglega embættismenn sjá um skattheimtu í fylkjum ríkisins , en háir skattar voru nauðsynlegir til þess að hægt væri að standast straum af kostnaði við her og landamæragæslu . Loðvík 14. var mjög dáður konungur , á tíðum jafnvel sem guð . Hann bjó í hinni glæstu Versalahöll þar sem þjónustulið snerist í kringum hann eins og skopparakringlur . Hann var oft kallaður sólkonungurinn , en það loddi við hann frá því hann lék sólina í leikriti í æsku . Íslenska alfræðiorðabókin , Reykjavík , Örn og Örlygur , 1990 .